
POETUL ȘI GOLGOTA 
 
POETUL ȘI GOLGOTA 
 
durerea mea este 
fertilă: cu ea am scris pe ape  – în 
miez de noapte – tot mai 
înverșunat și 
aproape -  și  
dintr-odată s-a arătat – strigăt 
dilatat – luna -  îndată răzvrătind sub  
valuri  - mii duhuri – care-și zvârcoleau 
dulce – armele și sângerarea lor  
licurindă de 
aur 
 
nu am putut sta departe de 
suferința mea: trebuiau  
mișcați munții din locurile 
comune - și slovele să intre în 
luptă cu cartea 
 
nu deveniți sclavi nici de 
iubiri – nici de 
uri: deschideți ale rănilor 
guri 
 
numai după răcnetul galactic de pe 
Golgota – s-au supus 
înțelepte - șirurile nărăvașe ale 

PASTEL SICILIAN  
 
vâslind cu jind pe apele de aur 
căscând abisuri vechi de răzbunare 
sicilian în sânge și-n mirare 
străbat istorii și le devin faur 
 
sumbre-s – pustii ciclopice palate  
ornice mari torc ceasuri verzi de haos 
duhuri de prinți cu spadele-nmuiate 
în fierberea de-agheazmă din pronaos 

ard pe pereți – cu frescele deodată 
blesteme – jurăminte și extaze 
aici nu-s inorogi – Cea Preacurată 
 
așteaptă blând un răsărit de raze 
așteaptă sânge scurs să intre-n teacă 
...dar vremile-s în flăcări – mila-i seacă 
***  

